Papp László Sportsarena

Papp László Budapest Sportaréna er en flerbruks innendørs arena i Budapest i Ungarn. Det er den største av sitt slag i landet. Ved konserter er det plass til 12 500 tilskuere, 11 390 ved boksing og 9 479 tilskuere på ishockeykamper. Byggingen ble påbegynt i slutten av juni 2001, etter at anlegget Budapest Sportcsarnok brant ned til grunnen i desember 1999. Arenaen åpnet 13. mars 2003, og ble i 2004 oppkalt etter den ungarske bokseren László Papp. Den multifunksjonelle sportsarenaen kan brukes til mange typer sportsarrangementer som ballsport, gymnastikkonkurranser, ishockey, motocross, jetski og surfing. Arenaen har også en ledende rolle i underholdningsbransjen og har ofte konserter med internasjonale musikkartister, i tillegg til danseshow, operaer, drama, sirkusforestillinger, musikaler og andre spesielle begivenheter. Arenaen er en av seks spillesteder under Håndball-EM 2014 for kvinner, hvor blant annet semifinalene og finalene spilles. Referanser Eksterne lenker (hu) Offisielt nettsted (en) László Papp Budapest Sports Arena – kategori av bilder, video eller lyd på Commons